tartuNLP/wikipedia-smugri-20251201 huggingface dataset:
Louise Michel

Louise Michel (29. mai 1830 – 10. jaanuar 1905) oli prantsuse anarhist, kooliõpetaja ja meditsiinitöötaja. Tema pseudonüüm oli Clémence ja hüüdnimi Montmartre'i Punane Neitsi ja Pariisi kommuuni Punane Neitsi ("la louve rouge").
Elukäik.
Louise sündis teenijanna Marianne Micheli ja lossiomaniku Etienne Charles Demahis' perekonnas. Louise kasvatasid üles isa vanemad ning ta sai erahariduse. Pärast vanaisa surma 1850. aastal omandas ta õpetajakutse, kuid tema vaenulikkus Napoleon III vastu ei võimaldanud tal töötada riiklikus koolis. Temast sai Napoleoni vägivaldne vaenlane ning ta tahtis valitsejat ka tappa. 
1866. aastal sai ta töökoha Pariisis Montmartre'i kvartalis. Töö kõrvalt tegeles agaralt heategevusega ja ühines revolutsionääridega. 
Ta oli Pariisi kommuuni, mis lühikest aega (18. märtsist kuni 28. maini 1871) valitses Pariisi, üks eestvedajaid.
1871. aastal mõisteti tema üle kohut, kus ta kaitses Pariisi kommuuni tegevust. Kohtuotsusega määrati ta 20 kuuks vanglasse ning pärast seda deporteeriti Prantsusmaalt Uus-Kaledooniasse. 
Uus-Kaledoonias õpetas ta kohalikele prantsuse keelt. 1880. aastal naasis Pariisi, kuid mõni aeg hiljem sattus jälle vangi. Hiljem emigreerus Londonisse, külastades aeg-ajalt ka Prantsusmaad.
Dalmaatsia rannik

Dalmaatsia rannik on rannikutüüp, mille puhul saarte rannajoon kulgeb maismaa rannajoonega paralleelselt. 
Rannajoone sihi määrab või seda mõjutab geoloogiliste struktuuride (näiteks Dinaari mäestiku) pikitelje siht. Mäeahelike vahelised orud on mereveega üle ujutatud ja tekkinud on vasarakujulised poolsaared ja lahed. 
Rannajoone morfoloogiline kuju on määratud lähedalasuvate mäestike pikitelje sihiga. Rannajoonele on iseloomulikud arvukad pikliku kujuga rannikulähedased saared, mis asetsevad rannajoonega paralleelselt. Ranniku iseloomulik kuju on tekkinud tänu meretaseme tõusule peale jääaega, mille tulemusel on osa vanadest mäestikest uppunud ning saared on moodustunud mäeahelike veepealsetest tippudest. Selle tulemusel on saartevahelised lahed sügavad.
Dalmaatsia rannik on iseloomulik Aadria mere idarannikule (rannikutüübi nimi pärineb Horvaatia lõunaosas asuvast endise Rooma provintsi Dalmaatsia nimest). Tegemist on suhteliselt harva esineva rannikutüübiga. Teiseks näiteks võib tuua Sumatra saare edelaranniku, kus suure saare rannajoonega paralleelselt asetsevad Mentawai saared. Mingit analoogiat võib täheldada ka Tšiili lõunaosa ja isegi Põhja-Norra rannikutel, kuid nende arengulugu on mitmeti erinev.
Allikjärv

Allikjärv asub Ida-Viru maakonnas Alutaguse vallas Kurtna järvestikus.
Suurlaugas

Suurlaugas on mitme Eesti järve nimi:
Linajärv (Saaremaa)

Linajärv on järv Saaremaal Saaremaa vallas.
Linajärv

Linajärv on mitme Eesti järve nimi:
Sotsiaalabi

Sotsiaalabi on riiklike meetmete süsteem, mille eesmärgiks on parandada inimese toimetulekut igapäevaeluga.
Sotsiaalabi saamiseks peab inimese majanduslik olukord vastama kindlatele kriteeriumite.
Sotsiaalabi subjektid on vähese sissetulekuga inimesed. Vähene sissetulek on tingitud suutmatusest ühiskonnas osaleda – kas siis tervisehäire tõttu või mingil muul põhjusel.
Mõnes mõttes on mõiste "sotsiaalabi" Eestis 2012. aastal häguse tähendusega. Kuigi Eesti linnade linnavalitsuste koosseisus oleva üksuse nimi on "sotsiaalabi osakond", siis mõiste "sotsiaalbi" täpne sisu lahtiseletamine Eestis puudub. 
Küll on aga mõtestatud lahti sotsiaalhoolekande mõiste – sotsiaalteenuste, sotsiaaltoetuste, vältimatu sotsiaalabi ja muu abi osutamise või määramisega seotud toimingute süsteem.
Yumi, Yumi, Yumi

Yumi, Yumi, Yumi (bislama Meie, Meie, Meie) on Vanuatu riigihümn alates 1980. aastast. Viisi ja sõnade autor on François Vincent Ayssav, kes võitis pärast iseseisvumist välja kuulutatud konkursi.
Sõnad.
"Refrään:"
Yumi, Yumi, Yumi i glat blong talem se, &lt;br&gt;
Yumi, Yumi, Yumi i man blong Vanuatu!
God i givim ples ya long yumi, &lt;br&gt;
Yumi glat tumas long hem, &lt;br&gt;
Yumi strong mo yumi fri long hem, &lt;br&gt;
Yumi brata evriwan!
"Refrään" Yumi, Yumi, Yumi...
Plante fasin blong bifo i stap, &lt;br&gt;
Plante fasin blong tedei, &lt;br&gt;
Be yumi i olsem wan nomo, &lt;br&gt;
Hemia fasin blong yumi!
"Refrään" Yumi, Yumi, Yumi...
Yumi save plante wok i stap, &lt;br&gt;
Long ol aelan blong yumi, &lt;br&gt;
God i helpem yumi evriwan, &lt;br&gt;
Hem i papa blong yumi,
"Refrään" Yumi, Yumi, Yumi...
Kaksikdiagnoosiga Klientide Päevakeskus

Kaksikdiagnoosiga Klientide Päevakeskus on loodud 2005. aastal Sotsiaalministeeriumi, Tervise Arengu Instituudi ja Tallinna linna ühistööna.
Kaksikdiagnoosiga Klientide Päevakeskuse eesmärgiks on osutada ühte erihoolekandeteenust: igapäevaelu toetamise teenust.
Päevakeskuses töötavad:
Merimetsa Tugikeskus

MTÜ Merimetsa Tugikeskus on asutatud 1997. aastal Tallinna Ravitootla baasil.
Merimetsa Tugikeskuses pakutakse teenuse tarbijatele järgmisi psüühiliste erivajadustega inimeste riiklikke erihoolekandeteenuseid:
Tallinna Vaimse Tervise Keskus

Tallinna Vaimse Tervise Keskus on 2000. aastal loodud Tallinna linna sotsiaalhoolekandeasutus, mis pakub ja arendab vaimse tervise teenuseid psüühilise erivajadusega täiskasvanud inimestele. Keskuse eesmärk on toetada inimese elukvaliteeti ja aidata kaasa haigusest taastumisele.
Keskuses töötavad tegevusjuhendajad, sotsiaaltöötajad, psühholoogid, õed ja teised vaimse tervise spetsialistid. Meeskonda kuuluvad ka kogemusnõustajad ehk inimesed, kellel on diagnoositud psüühikahäire ja kellel on haigusest taastumise kogemus, mida teistega jagada.
Tallinna Vaimse Tervise Keskuse üksused ja nende asukohad:
Järve järv

Järve järv on järv Saaremaal Järve külas. 
Järve kaldajoone pikkus on 744 m. Järv on mitteavalik veekogu. Järve järv on umbjärv.
Järve lähistel on Tehumardi lahingu väli.
Järve peamised elanikud on kogred.
Järve keskkonnaregistri kood on VEE2095400.
Tartu Vaimse Tervise Hooldekeskus

SA Tartu Vaimse Tervise Hooldekeskus on sotsiaalteenuseid osutav asutus Tartus.
Sihtasutus Tartu Vaimse Tervise Hooldekeskus on Vaimse Tervise Hooldekeskuse õigusjärglane. Sihtasutuse asutamisotsuse tegi Tartu linnavolikogu 13. veebruaril 2003.
Teenused.
Tartu Vaimse Tervise Hooldekeskuse tegevuse eesmärk on psüühikahäiretega ja eakate inimeste elukvaliteedi parandamine või säilitamine. Sel eesmärgil osutab Tartu Vaimse Tervise Hooldekeskus järgmiseid teenuseid:
Rehabilitatsiooniteenuse osutamiseks töötab Tartu Vaimse Tervise Hooldekeskuses rehabilitatsioonimeeskond.
Teadustegevus.
31. oktoober – 1. november 2007 toimus rahvusvaheline konverents teemal "Rehabilitatsiooni tulemuslikkuse mõõtmine". Ettekannetega esinesid rehabilitatsiooni arendajad järgmistest asutustest:
27.–28. novembril 2008 toimus rahvusvaheline konverents teemal "Rehabilitatsioon ja toetavad teenused. Parimad näited Eestis, Soomes ja Rootsis".
Lavongai

Lavongai (ka "New Hanover", saksa "Neuhannover") on saar Bismarcki saarestikus, asub Uus-Iirimaa saare loodetipu lähedal. Kuulub Paapua Uus-Guinea Uus-Iirimaa provintsi. Pindala 1190 km². Kõrgeim punkt on 960 m üle merepinna. Saarel elab umbes 7000 inimest.
Szombathely

Szombathely on komitaadi õigustega linn Lääne-Ungaris, Vasi komitaadi keskus. Asub Austria piiri lähedal. 
Szombathely on Ungari vanim linn, selle asutas Rooma keiser Claudius 45. aastal nimega Savaria ("Colonia Claudia Savaria"). Hiljem sai sellest "Pannonia superior"i' provintsi pealinn.
Teise maailmasõja lõpus 4. märtsil 1945 pommitasid linna Briti lennukid.
Augusti eelviimasel nädalavahetusel toimub linnas karneval.
Erihoolekandeteenus

Erihoolekandeteenus on hoolekandeteenus, mis on ette nähtud psüühikahäiretega inimeste toimetuleku toetamiseks ja parandamiseks.
Eesti Vabariigis on aastal 2007 järgmised erihoolekandeteenused:
Tervise Arengu Instituut

Tervise Arengu Instituut (TAI) on valitsuse asutatud teadus- ja arendusasutus, mis kogub, ühendab ja pakub eri allikatest pärit usaldusväärset teavet Eesti rahvastiku tervise kohta.
Instituut tegeleb rahvatervishoiu teadustöö ning terviseedenduse ja haiguste ennetusprogrammide ja -tegevuste väljatöötamise ning elluviimisega. Lisaks vastutab ta Eesti riikliku tervisestatistika ning viie rahvastikupõhise registri ja andmekogu (Eesti Meditsiiniline Sünniregister ja Raseduskatkestusandmekogu, Surmapõhjuste register, Tuberkuloosiregister, Vähiregister ja Narkomaaniaravi andmekogu) haldamise eest.
Instituudi peamised tegevusvaldkonnad on järgmised:
Tervise Arengu Instituut on Maailma Terviseorganisatsiooni ning Euroopa Liidu rahvatervise programmide ja projektide koostööpartner. Instituut on ka rahvusvahelise rahvatervise instituutide assotsiatsiooni (IANPHI) asutajaliige.
Tervise Arengu Instituut loodi mais 2003 kolme asutuse – Eksperimentaalse ja Kliinilise Meditsiini Instituudi, Eesti Tervisekasvatuse Keskuse ning Rahvatervise ja Sotsiaalkoolituse Keskuse – ühendamisel.
Asukoht.
Tervise Arengu Instituut asub Tallinnas aadressil Paldiski mnt 80.
Gantry robot

Gantry robot ehk Cartesiuse robot on robot, millel on kolm prismaatilist liidet, mis on töötavad Descartesi ehk Cartesiuse koordinaatsüsteemis. 
Gantry roboteid kasutatakse laialdaselt esemete teisaldamisel ning mitmesugustes eriotstarbelistes masinates, näiteks laserlõikamise ja plasmalõikamise valdkonnas.
SCARA robot

SCARA robot (ingliskeelse nimetuse "Selective Compliant Assembly Robot Arm" või "Selective Compliant Articulated Robot Arm" esitähed) on robot, millel on kaks paralleelset pöörlevat lüli (liidet). 
SCARA robot võeti kasutusele 1979. aastal Jaapanis. SCARA robotid on kiired ja vibratsioonivabad.
Rehabilitatsioonimeeskond

Rehabilitatsioonimeeskond on kõrgharidusega spetsialistide kollektiiv, mis koostab puuetega inimestele nende toimetuleku säilitamiseks või parandamiseks rehabilitatsiooniplaane.
Rehabilitatsioonimeeskonda kuuluvad Eesti Vabariigis aastal 2007 järgmised spetsialistid:
Kehtivate seaduste alusel peab rehabilitatsiooniplaani koostamisest osa võtma vähemalt 5 spetsialisti ja kui plaani koostatakse vaimupuudega inimesele, siis peab plaani koostamisel osalema logopeed või eripedagoog.
Tulenevalt rehabilitatsiooniplaani struktuurist, peavad plaani koostamisest igal juhul osa võtma:
Lisaks rehabilitatsiooniplaanide koostamisele osutab rehabilitatsioonimeeskond tavaliselt ka plaanis näidatud rehabilitatsiooniteenuseid:
Igapäevaelu toetamine

Igapäevaelu toetamine on ürituste kompleks, mille eesmärgiks on säilitada/toetada või parandada psüühikahäirega inimese, kes elab kodus, toimetulekut. 
Igapäevaelu toetamise teenust osutatakse reeglina päevakeskuses, kuid erandjuhtumitel ka kodus.
2008. aasta seisuga korraldab Eestis igapäevaelu toetamise teenust sotsiaalkindlustusamet.
Vaimupuue

 
Vaimupuue on kahemõtteline mõiste ja seni pole spetsialistide seas ühtset seisukohta selle termini suhtes. Tänapäeval (aastal 2007) on üsna levinud arusaam, et vaimupuue tähendab vaimset alaarengut. Kuid siiamaani annulleerimata seisukoht, mis on esitatud EE-s, väidab, et vaimupuude mõiste sisaldab nii vaimset alaarengut kui ka vaimset taandarengut.
Kiwa

 
Kiwa (pseudonüüm, tegelik nimi Jaanus Kivaste, sündinud 11. septembril 1975) on eesti kunstnik, helilooja, kuraator ja literaat, kirjastuse ;paranoia asutaja.
Kiwa on eesti eksperimenteeriva kunsti silmapaistvamaid pioneere alates 1990. aastatest. Üles astunud rohkem kui neljasajal näitusel üle maailma, sh Moderna Museet, (Malmö, Rootsi), Tate Modern (London, UK), Stedelijk (Amsterdam, Holland), the Kitchen (NYC, US). Tema looming funktsioneerib kui intertekstuaalne uuring sotsio-sümboolse tähendusloome ja kultuuriliste koodide erinevatel tasanditel.
Ta on õppinud Tartu Kunstikoolis ja Eesti Kunstiakadeemias skulptuuri.
Aastatel 2012–2014 oli ta Stockholmi Elektroonilise Muusika Stuudio residentkunstnik Põhjamaa Ministrite Nõukogu stipendiumiprogrammi raames.
Cabaret Derrida.
Cabaret Derrida on Kiwa kureeritud eksperimentaalne multimeediaetendus, mis pretendeerib video, multimeedia, muusika, moe ja performance'i ühendamisele seninägematuks suurvormiks, ja mille nimi on tuletatud dada Cabaret Voltaire'ist.
Servomootor

Servomootor ehk täiturmootor on juhtimiseks kasutatav mootor, mis muudab temaga käitatavate mehhanismide asendit vastavalt etteantud seadesignaalidele.
Tagasisidestatud täpsed servomootorid on laialdaselt kasutuses automaatikas, robootikas ja mudelismis. Servomootor saab liikumissignaalid läbi servovõimendi kontrollerist. Liikumist kontrollivad tahhomeeter ja positsiooni enkooder, mis häiringute puhul saadavad signaale kontrollerisse. Kontroller seejärel muudab vastavalt programmile servomootori kiirust.
Mudelismi servo.
Mudelismi servod on väikesed ja kerged (2–200 grammi) servomootorid, mida kasutatakse mudelismis. Nende liikuv jõuõlg saab hoida fikseeritud asendit kindlaksmääratud liikumisvahemikus (tavaliselt 180 kraadi). Servomootoreid ei kasutata põhilise mootorina vaid juhtimiseks, näiteks mudellennuki tüürpindade, mudellaeva tüüri või mudelauto rataste keeramiseks.
Tavalisemad mudelismi servod koosnevad alalisvoolumootorist, reduktorist, tagasisideks potentsiomeetrist ja juhtelektroonikast. Servomootoreid valmistatakse erinevates suurustes, millest kõige levinum on standardservo. Standardservo mõõtmed on umbes 40 × 20 × 40 mm ja kaal ~45 g. Toodetakse ka standardservost suuremaid ja väiksemaid servosid.
Mudelismiservosid juhitakse tavaliselt 50 Hz sagedusega impulsslaiusmoduleeritud signaaliga. Kasutusel on impulsid laiusega 1–2 millisekundit. Ühe millisekundi pikkune impulss viib servo ühte äärmisse asendisse, pooleteisemillisekundine keskele ja kahemillisekundine teise serva.
Toetatud elamine

Toetatud elamise teenus on üks erihoolekande teenustest, mida pakutakse psüühikahäirega inimestele toimetuleku parandamiseks.
Toetatud elamise teenuse saamiseks peab inimese toimetulek nii palju alanenud olema, et ta ei ole suuteline iseseisvalt lahendama igapäevaelu keerulisemaid probleeme. Keerulisemad probleemid oleksid:
Toetatud elamise teenuse saamisel peab klient olema võimeline igapäevaelus enda eest hoolitsema – toitu valmistama, enesehügieeniga pidama, kommunaalmakseid maksma.
Toetatud elamise teenuse osutamise korral klient saab elamispinnana kas toa korterist või ühetoalise korteri. Teenuse osutaja ei saa eraldatud elamispinna eest mingit kasumit, mis tähendab seda, et ei sõlmita klassikalist üürilepingut (lepingut, mille puhul on üürileandja eesmärk saada elamispinna üürimisest kasumit).
Toetatud elamise teenus sisaldab regulaarset juhendamist, mille tulemusena klient viib ellu elamisega seotud tulevikunägemused. Juhendamise maht on umbes üks tund päevas. Juhendamine sisaldab nii motiveerimist kui ka õpetamist.
Seega täidab toetatud elamise teenus kahte eesmärki:
Toetatud elamise teenuse osutaja on tavaliselt mittetulundusühing, mis saab riigilt toetatud elamise teenuse osutamise eest riiklikult fikseeritud tasu.
Meilen Tu

Meilen Tu (sündinud 17. jaanuaril 1978) on endine USA tennisist. 
Tema vanemad on pärit Taiwanilt.
Ta on võitnud üksikmängus ühe WTA-turniiri (2001 Aucklandis) ja neli WTA-turniiri paarismängus. Tema parim koht WTA edetabelis oli 35. (11. juuni 2007). 18. jaanuari 2008 seisuga oli ta 46. kohal.
Ta on mänginud paarismängu koos Maret Aniga. 2008. aasta Austraalia lahtistel meistrivõistlustel jõudsid nad kolmandasse ringi, kus kaotasid Serena ja Venus Williamsile 4:6, 1:6.
Peeter Suure testament

Peeter Suure testament on 1836. aastal Prantsusmaal avaldatud tekst "Le Testament de Pierre le Grand", milles loetletakse Venemaa tulevasi vallutusi ning mis olevat Peeter I poliitiline testament. 
"Peeter Suure testamenti" peetakse üldiselt võltsinguks. Selle varasemad kihid pärinevad 1706. aastast Transilvaania vürsti Ferenc II Rákóczi diplomaatidelt; sealt jõudis see prototekst diplomaatiliste kanalite kaudu Ukraina hetmani Põlõp Orlõki õukonda, kus seda lihvis tema poeg, diplomaat ja Prantsusmaa kindral Hrõgõr Orlik. Edasi migreerus süžee Poola ja Prantsuse poliitilistesse ringkondadesse. Kindral Michał Sokolnicki, kes osales nii Poola ülestõusus kui Napoleoni sõdades, esitas Prantsuse valitsusele memorandumi, mis loob eelnevatest variantidest lähtudes sidusa teksti. Autoriks on pakutud muuhulgas ka Napoleoni ennast.
Võltsingu tunnuseid.
Juba selle teksti alguslause, "„Au nom de la très sainte et indivisible Trinité, nous, Pierre, empereur et autocrateur de toutes les Russies, etc, à tous nos descendants et successeurs au trône et gouvernement de la nation russienne“" (Püha ja jagamatu Kolmainsuse nimel meie, Pierre, kogu Venemaa keiser ja autokraat, jne, kõigile meie järglastele ja järeltulijatele vene rahvuse troonil ja valitsuses) on ajaloolises mõttes vigane. Selliseid tiitleid ja viiteid pole Peeter I kunagi kasutanud. 
Fabritseerimise põhjusi.
"Peeter Suure testamendi" fabritseerimine ja selle levitamine pidi ilmselt mõjuma kui hoiatus ja ettekuulutus Venemaa tulevaste agressioonide ja vallutuste suhtes. 
Selles sisalduvaid argumente kasutas ka Napoleon, õigustades oma 1912. aasta sõjakäiku Venemaa vastu. 
Eesti keeles.
Eesti keeles on "Peeter Suure testamenti" refereeritud Ernst Peterson-Särgava romaanis "Lähme linna kirjutama, oma elu kergendama!" Selle raamatu 1968. aasta trükiväljaandes oli see lõik küll eemaldatud, kuid joonealuses märkuses oli sellele siiski osundatud. 
Sisu.
Testamendi sissejuhatavas osas on kirjutatud järgmist:
"Jumal, kelle armust sõltub kogu meie eksistents, kellele me võlgneme oma krooni ja kes meid on korduvalt oma vaimuga aidanud, lubab mind vaadata vene rahvale kui kutsutule ja seatule Euroopa valitsejana. Minu veendumuse aluseks on asjaolu, et enamus Euroopa rahvaid on jõudnud vanaduse, võimetuse ja dekadentsi ajajärku, ning rahval, kes omab nooruslikku jõudu ja tarmu, oleks kerge neid vallutada. Ma jätan selleks järgmised instruktsioonid:"
Positsiooniandur

Positsioonianduriks kutsutakse igasugust seadet, mis automaatselt mõõdab vaadeldava objekti positsiooni. Positsiooni andur võib mõõta nii absoluutses, kui ka suhtelises koordinaadistikus. Positsiooni andurid võivad mõõta nii lineaarset siiret ka nurga muutust.
BC Place Stadium

BC Place Stadium on staadion Kanadas Vancouveris.
Staadion valmis Expo 86 jaoks 1983. aastal.
Mahutab 59 841 pealtvaatajat.
BC Place Stadium on kanada jalgpalli meeskonna British Columbia Lions kodustaadion.
Kaksikdiagnoos

Kaksikdiagnoos on kahe haiguse või häire diagnoosi kombinatsioon. 
Kaksikdiagnoosiga patsientide all võidakse mõelda inimesi, kel on sõltuvus ja mingi muu psüühikahäire.
Eesti filosoofia

Eesti filosoofia on filosoofia, mis on loodud või viljeldud Eestis või eestlaste poolt.
Vahel peetakse eesti filosoofia all silmas ka filosoofiat, mis on loodud lähtuvalt eesti keele ja kultuuri iseärasustest ning sisaldab globaalse filosoofiamaastiku ja muude rahvaste filosoofiate kõrval spetsiifilist eestilikku komponenti või maailmavaadet.
Territoriaalne määratlus.
Eesti filosoofiat on enamasti kombeks määratleda filosoofide tegevuse kaudu kui seda filosoofiat, mida faktiliselt tehakse Eestis või eesti filosoofiana ja seotakse tegevuse käigus Eesti riigi, kultuuri või teadusasutustega.
Territoriaalse ehk maiskondliku (ühtlasi pragmaatilise) määratluse aluseks olev fraas sisaldab "Eestit" pigem (kuid mitte tingimata) suure algustähega ja osutab seega enam riigile kui rahvusele. Eesti filosoofial peab olema mingisugunegi side Eesti Vabariigi või eestlaste kogukondadega, kuid see ei pea samas olema kirjutatud eesti keeles ega tehtud eestlaste poolt. Filosoofi filosoofia nimetamiseks Eesti filosoofiaks piisab selle määratluse järgi filosoofi seotusest mõne Eesti teadusasutusega, mille juures on filosoof mõju avaldanud ning ise mõjutusi saanud. Seejuures on Eesti filosoofia ka väliseestlaste poolt (isegi võõrkeeles) tehtud filosoofia, eeldusel, et filosoofil on filosofeerimise ajal minimaalnegi aktiivne side Eestiga.
Sellise määratluse järgi oleks Eesti filosoofiaks teatud määral ka näiteks Gottlob Benjamin Jäsche, Walther Schmied-Kowarziki, Jakob von Uexkülli, Hermann von Keyserlingi ja Gustav Teichmülleri filosoofia. Tartu Ülikoolis on olnud tegevad baltisaksa filosoofid. Tänapäevastest filosoofidest võib Eesti filosoofia alal tegevaks pidada näiteks Francesco Orsit.
Rahvuslik-kultuuriline-keeleline määratlus.
Rahvusliku määratluse järgi peaks olema eesti filosoofia seotud eesti kultuuri, keele ja rahvaga ning lähtuma vastavast hoiakust. Sageli tähendab see filosoofiliste küsimuste sõnastamist eesti konteksti jaoks ning nende tõlgendamist eestilikult, st kasutades algupäraseid eesti keele sõnu (mitte ladina või saksa laene) ning püüdes tuua tõlgendusse sisse eestilikku hoiakut maailma ja üldse kõigi asjade suhtes. Seesugune määratlus lähtub tihtipeale arusaamast, mille kohaselt sõltub filosoofiliste mõistete sisu ja tõlgendus suuresti nende etümoloogilisest ja mõisteloolisest päritolust (nõrk versioon Sapir-Whorf-Masingu hüpoteesist).
Sellisel viisil on eesti filosoofiat püüdnud määratleda või teha nt Uku Masing, Madis Kõiv, Jaan Kaplinski ja Kuldar Traks.
Tatabánya

Tatabánya (saksa keeles "Totiserkolonie") on komitaadi õigustega linn Ungaris, Komárom-Esztergomi komitaadi halduskeskus. Asub 52 km Budapestist läänes.
Linnas asuv Turuli monument on Euroopa suurim linnumonument.
Tatabánya on endine kaevanduslinn, raudtee- ja maanteesõlmpunkt.
Veszprém

Veszprém on komitaadi õigustega linn Ungaris, Veszprémi komitaadi ja Veszprémi kreisi halduskeskus. Veszprém on Ungari üks vanemaid asulaid.
Asukoht.
Veszprém asub Sédi jõe mõlemal kaldal. Linn jääb Balatoni järvest umbes 15 km põhja poole. Budapest jääb mööda kiirteed M7 ja maanteed nr 8 umbes 110 km kaugusele. Győri viib linnast maantee nr 82 ja Székesfehérvári maantee nr 8.
Nime päritolu.
Linna nimi tuleneb slaavi päritolu isikunimest "Bezprym". Ján Kollár tuletas selle kujust "Ves Perunova" ("Peruni küla"), kuid mainis ka võimalikku saksakeelset tuletust nimest "Weiß-Brunn" ("valge kaev"). Linn on saanud nime kas pealiku või printsess Judithi poja järgi. Printsess oli püha Istváni vanem õde, kes asus Veszprémi piirkonda, kui tema abikaasa, Poola kuningas Boleslaus I oli ta koos pojaga maalt välja saatnud.
Legendi järgi rajati Veszprém seitsmele künkale: Várhegy (Lossimägi), Benedek-hegy (püha Benedictuse mägi), Jeruzsálem-hegy (Jeruusalemma mägi), Temetőhegy (Kalmistumägi), Gulyadomb (Karjamägi), Kálvária-domb (Kolgata mägi) ja Cserhát.
Ajalugu.
Kuningas Béla III anonüümne kroonik kirjutas, et kui ungarlased maale tulid, seisis siinne loss juba oma kohal. Loss oli arvatavasti 9. sajandi frangi kindlus. Ungari vanimad kivilossid Veszprémis, Esztergomis ja Székesfehérváris rajati enne suurvürst Géza valitsusaega, mil eeslinnusega kindlused olid märksa levinumad.
Veszprémil oli tähtis usuline roll Ungari ristiusustamisel: selle lähedal purustas Ungari kuningas István I oma pearivaali Koppány väed. 1009. aastal sai Veszprémist Ungari esimene piiskopilinn, 1993. aastal peapiiskopilinn. Veszprémi komitaat oli üks Ungari esimesi ajaloolisi maakondi.
Mongolite sissetungi ajal 13. sajandil kaitses Veszprémit selle kindlus.
Veszprém oli püha Istváni naise, kuninganna Gisela lemmiklinn. Sajandeid kroonis Ungari kuningannasid just Veszprémi piiskop. Tänini hüütakse seda "kuningannade linnaks". 1294. aastal kinnitas kuninganna Fenenna endise kuninganna Elizabethi privileegi koguda Veszprémi komitaadi kirikute annetusi.
Veszprém oli üks Ungari esimesi ülikoolilinnu, kus sajandeid õpiti õigusteadust ja vabu kunste. 1276. aastal hävitas tulekahju ülikooli, mis taastati alles 20. sajandil.
1526. aastal toimunud Mohácsi lahingu järel käis Veszprém Austria keisririigi ja Osmanite riigi vahel käest kätte kuni 1684. aastani. Türklased andsid linnale nime Pespirim ning see oli maakonnakeskus Budini provintsis.
Türklased rüüstasid linna 1552. aastal, kuid ei vallutanud seda; Balatoni järvest põhja jääv ala kuulus Ungari kuningriigile. Loss lammutati 1706. aastal. 1918. aastani kuulus Veszprém (ka Veszprim, Weszprim ja Wesprim) Austria keisririigi Ungari provintsi, 1867. aastast Transleitaaniasse.
Vaatamisväärsused.
Linnas tegutseb looma- ja botaanikaaed.
Sõpruslinnad.
Veszprém on Tartu sõpruslinn. Tartu ja Veszprémi sõprussuhete algusperioodi kajastab Johannes Loti raamat "Tartu–Veszprém" (Tallinn: Perioodika, 1975).
Veszprémi sõpruslinnad on ka
Zalaegerszeg

Zalaegerszeg (saksa keeles "Egersee"; sloveeni keeles "Jageršek"; horvaadi keeles "Jegersek"; hüüdnimena "Egerszeg" või "Zeg") on komitaadi õigustega linn Ungari lääneosas, Zala komitaadi ja Zalaegerszegi kreisi halduskeskus.
Geenitehnoloogiakomisjon

Geenitehnoloogiakomisjon (lühendatult GTK) on Kliimaministeeriumi juures olev komisjon, mille töö eesmärk on anda soovitusi uute geneetiliselt muundatud organismide osas.
Koosseis.
Geenitehnoloogiakomisjoni koosseis kehtestatakse Vabariigi Valitsuse korraldusega, pidades silmas, et komisjon oleks oma põhiolemuselt kõrgelt teaduslik ja et tagatud oleks kõikide huvigruppide esindatus. 2023. aasta juuli seisuga on komisjoni koosseis järgmine:
Liitpuue

Liitpuue on seisund, kus inimesel on vähemalt kaks puuet, näiteks liikumispuue ja nägemispuue. Liitpuude ingliskeelne vaste on "multiple disabilities".
Liitpuue ei tähenda liitpuudega inimesel ilmtingimata psüühikahäire esinemist.
RFK-s ei kasutata liitpuude mõistet.
Puue

Puue on organismi struktuuri või funktsiooni puudumine või anomaalia. Anomaaliaks nimetatakse olulist kõrvalekallet üldtunnustatud statistilistest normidest (st kõrvalekallet populatsiooni keskmisest, mida peetakse standardnormiks). Puude tagajärjel on organismi tegevus häiritud.
Rahvusvaheline funktsioneerimisvõime, vaeguste ja tervise klassifikatsioon (RFK) eristab järgmisi puudeastmeid:
Struktuuripuuded võivad kätkeda anomaaliat, defekti, puudumist või muud olulist kõrvalekallet organismi struktuurides. Puudeid on määratletud vastavuses praeguste teadmistega kudede, rakkude, rakuosade või molekulaarbioloogia kohta.
Puuded ei ole sama, mis on nende põhjuseks olev patoloogia, pigem on need selle patoloogia ilmingud.
Puuded kujutavad endast kõrvalekallet mingist organismi biomeditsiinilise seisundi ja selle funktsioonide üldtunnustatud standardist. Puude osade definitsioon pärineb eelkõige neilt, keda on õpetatud füüsilise ja psüühilise talitluse üle otsustama nende standardite järgi.
Puuded võivad olla ajutised või püsivad; progresseeruvad, regresseeruvad või stabiilsed; vahelduvad või pidevad. Kõrvalekalle populatsiooni normist võib olla väike või suur ning võib aja jooksul kõikuda.
Puuded ei olene etioloogiast ega sellest, kuidas need on kujunenud, näiteks nägemise või jäseme puudumine võib tekkida vigastuse või geneetilise anomaalia tõttu. Puude olemasolu vihjab paratamatult põhjusele, siiski võib põhjus olla sellest tuleneva puude selgitamiseks ebapiisav.
Eesti tervishoiu- ja sotsiaalsüsteem.
Eestis jagatakse puuded kolme raskusastmesse lähtuvalt inimese toimetulekust:
Puude astme määrab arstliku ekspertiisi komisjon.
Õnne otsinguil

"Õnne otsinguil" (originaalpealkiri "The Pursuit of Happyness") on Oscarile nomineeritud USA 2006. aasta biograafiline draamafilm silmapaistmatu üksikisiku edu- ja õnnepüüdlustest. Filmi lavastas itaalia filmirežissöör Gabriele Muccino, kelle jaoks see oli esimene ingliskeelne lavastustöö.
Peategelast Chris Gardnerit kehastab Will Smith ja tema poega Christopheri Jaden Smith. 
Süžee.
Filmi tegevus leiab aset 1981. aastal USA-s San Franciscos ja keskendub intelligentsele, kuid edutule müügimehele Chris Gardnerile (Will Smith). Chris on investeerinud kõik oma säästud, et osta innovaatilisi röntgeniseadmeid ja neid haiglatele edasi müüa. Tema müügitöö ei kulge aga edukalt ning Chrisil on raskusi oma naise Linda (Thandie Newton) ja viieaastase poja Christopheri (Jaden Christopher Syre Smith) ülalpidamisega. Mingil ajal saab Lindal kõigest kõrini ning ta otsustab Chrisi juurest lahkuda ja New Yorki kolida. Chris nõuab, et poeg tema juurde jääks, ning peabki hakkama ise üksi poega kasvatama. 
Samal ajal õnnestub tal saada tasustamata kuuekuune praktikakoht prestiižikas investeerimisfirmas, mille lõppedes üks 20 praktikandist sinna tööle võetakse. Chris näeb selles võimalust vaesusest välja tulla ning otsustab žongleerida oma müügitöö vahel, et veidikegi raha teenida, samal ajal teistest praktikantidest parem olla ning lisaks veel poja eest hoolt kanda. Siis saab tal aga raha otsa ja ta tõstetakse koos pojaga kodust välja, mille tagajärjel nad peavad ööbima kodutute varjupaikades. Hoolimata vastukäimistest peab mees kinni oma lubadusest olla armastav ja hoolitsev isa, ammutades jõudu oma poja usaldusest. Praktika lõppedes osutub Chris selleks väljavalituks, kellele pakutakse firmas börsimaaklerina tööd.
Paolo Nutini

Paolo Giovanni Nutini (sündinud 9. jaanuaril 1987) on Šotimaalt pärit laulja.
Ta on välja andnud singleid, mida on mängitud ka telekanalis MTV.
Fjordrannik

Fjordrannik on rannikutüüp, mille puhul kõrge kaljune rand on liigestatud fjordidega – pikkade kitsaste järskude kõrgete kallastega ja kaugele maismaasse ulatuvate sügavate lahtede või väinadega. See rannikutüüp on iseloomulik piirkondadele, kus mäed olid kunagi liustikega kaetud. Oruliustike liikudes tekkisid pikad kitsad orud ehk troogid, mille merevesi hiljem jää sulades üle ujutas.
Fjordrannik on iseloomulik Norrale, Lääne-Šotimaale, Põhja-Iirimaale, Tšiilile, Alaskale, Islandile, Gröönimaale, Uus-Meremaale (Lõunasaar) ja Kanadale (Labradori poolsaar).
Eesti Panga muuseum

Eesti Panga muuseum on Eesti Panga juures asuv muuseum, kus tutvustatakse Eesti raha ja selle ajalugu, kõneldakse keskpangast, selle tegevusest ja ajaloost. 
Muuseum avati 12. juunil 1997 ja see on üks esimesi taasiseseisvunud Eesti uusi muuseume. Muuseum läbis põhjaliku uuenduse 2011. aastal ja avati 2012. aasta alguses uues asukohas, Eesti Panga kvartalis asuvas endise ajaloolise Aadlipanga ruumides. Sellega laienes väljapanek endiselt 180 ruutmeetrilt 370 ruutmeetri suurusele pinnale. Muuseumi laienemisega seotud renoveerimistööde käigus said ühtlasi uue ilme muinsuskaitse all olevad ajaloolised ruumid. 
Eesti Panga muuseum annab ülevaate: 
Väljapanekus on kasutatud nüüdisaegseid interaktiivseid lahendusi. Lisaks tekstidele ja arhiivimaterjalidele selgitatakse majanduse ja panganduse toimimist mängude ja muude külastajaid kaasavate vahendite abil. 
Lisaks väljapanekule on muuseumikogus üle 13 000 museaali, millest suurema osa moodustab rahakollektsioon. Lisaks on muuseumikogus paberraha ja müntide kujunduskavandite kollektsioon, hulgaliselt sõjaeelse ja praeguse Eesti Panga dokumente, raamatuid, fotosid ja muid esemeid.
Eesti Panga muuseumis asuvas pressiruumis toimuvad kõik Eesti Panga pressikonverentsid. Lisaks pressikonverentsidele korraldatakse seal avalikke loenguid, kus selgitatakse päevakajalisi majandus ja- pangandusteemasid. Sissepääs muuseumisse ja loengutele on tasuta.
Eesti Panga muuseumipood on ainuke koht, kus saab vahetada Eesti krooni pangatähti ja münte eurodeks. Seda tehakse tähtajatult ja tasuta, ametliku keskkursiga 1 euro = 15,6466 krooni. Muuseumipoest saab soetada ka Eesti Panga emiteeritud meenemünte ja suveniire.
Eesti Panga muuseum asub Tallinnas Estonia pst 11.
Laidrannik

Laidrannik on rannikutüüp, mille puhul rannajoone lähedal paikneb väikeste saarekeste – laidude ahel. See rannikutüüp esineb Eestis Väinameres, Hawaii saartel, Kariibi mere saartel, Vahemerel, Šotimaal, Iirimaal, Kanalisaartel, Põhjamaadel ja mujal.
3. sajand eKr

 
3. sajand ekr ehk III sajand eKr ehk e.m.a. oli kolmas sajand enne kristlikku ajaarvamist, mis algas 1. jaanuaril 300 eKr ja lõppes 31. detsembril 201 eKr. 
Kümnendid ja aastad.
300. aastad eKr: 300 eKr
290. aastad eKr: 299 eKr, 298 eKr, 297 eKr, 296 eKr, 295 eKr, 294 eKr, 293 eKr, 292 eKr, 291 eKr, 290 eKr
280. aastad eKr: 289 eKr, 288 eKr, 287 eKr, 286 eKr, 285 eKr, 284 eKr, 283 eKr, 282 eKr, 281 eKr, 280 eKr
270. aastad eKr: 279 eKr, 278 eKr, 277 eKr, 276 eKr, 275 eKr, 274 eKr, 273 eKr, 272 eKr, 271 eKr, 270 eKr
260. aastad eKr: 269 eKr, 268 eKr, 267 eKr, 266 eKr, 265 eKr, 264 eKr, 263 eKr, 262 eKr, 261 eKr, 260 eKr
250. aastad eKr: 259 eKr, 258 eKr, 257 eKr, 256 eKr, 255 eKr, 254 eKr, 253 eKr, 252 eKr, 251 eKr, 250 eKr
240. aastad eKr: 249 eKr, 248 eKr, 247 eKr, 246 eKr, 245 eKr, 244 eKr, 243 eKr, 242 eKr, 241 eKr, 240 eKr
230. aastad eKr: 239 eKr, 238 eKr, 237 eKr, 236 eKr, 235 eKr, 234 eKr, 233 eKr, 232 eKr, 231 eKr, 230 eKr
220. aastad eKr: 229 eKr, 228 eKr, 227 eKr, 226 eKr, 225 eKr, 224 eKr, 223 eKr, 222 eKr, 221 eKr, 220 eKr
210. aastad eKr: 219 eKr, 218 eKr, 217 eKr, 216 eKr, 215 eKr, 214 eKr, 213 eKr, 212 eKr, 211 eKr, 210 eKr
200. aastad eKr: 209 eKr, 208 eKr, 207 eKr, 206 eKr, 205 eKr, 204 eKr, 203 eKr, 202 eKr, 201 eKr
4. sajand eKr

4. sajand ekr ehk IV sajand eKr ehk e.m.a. oli neljas sajand enne kristlikku ajaarvamist, mis algas 1. jaanuaril 400 eKr ja lõppes 31. detsembril 301 eKr. 
Kümnendid ja aastad.
400. aastad eKr: 400 eKr
390. aastad eKr: 399 eKr, 398 eKr, 397 eKr, 396 eKr, 395 eKr, 394 eKr, 393 eKr, 392 eKr, 391 eKr, 390 eKr
380. aastad eKr: 389 eKr, 388 eKr, 387 eKr, 386 eKr, 385 eKr, 384 eKr, 383 eKr, 382 eKr, 381 eKr, 380 eKr
370. aastad eKr: 379 eKr, 378 eKr, 377 eKr, 376 eKr, 375 eKr, 374 eKr, 373 eKr, 372 eKr, 371 eKr, 370 eKr
360. aastad eKr: 369 eKr, 368 eKr, 367 eKr, 366 eKr, 365 eKr, 364 eKr, 363 eKr, 362 eKr, 361 eKr, 360 eKr
350. aastad eKr: 359 eKr, 358 eKr, 357 eKr, 356 eKr, 355 eKr, 354 eKr, 353 eKr, 352 eKr, 351 eKr, 350 eKr
340. aastad eKr: 349 eKr, 348 eKr, 347 eKr, 346 eKr, 345 eKr, 344 eKr, 343 eKr, 342 eKr, 341 eKr, 340 eKr
330. aastad eKr: 339 eKr, 338 eKr, 337 eKr, 336 eKr, 335 eKr, 334 eKr, 333 eKr, 332 eKr, 331 eKr, 330 eKr
320. aastad eKr: 329 eKr, 328 eKr, 327 eKr, 326 eKr, 325 eKr, 324 eKr, 323 eKr, 322 eKr, 321 eKr, 320 eKr
310. aastad eKr: 319 eKr, 318 eKr, 317 eKr, 316 eKr, 315 eKr, 314 eKr, 313 eKr, 312 eKr, 311 eKr, 310 eKr
300. aastad eKr: 309 eKr, 308 eKr, 307 eKr, 306 eKr, 305 eKr, 304 eKr, 303 eKr, 302 eKr, 301 eKr
8. sajand eKr

8. sajand ekr ehk VIII sajand eKr ehk ema oli kaheksas sajand enne kristlikku ajaarvamist, mis algas 1. jaanuaril 800 eKr ja lõppes 31. detsembril 701 eKr. 
Kümnendid ja aastad.
800. aastad eKr: 800 eKr
790. aastad eKr: 799 eKr, 798 eKr, 797 eKr, 796 eKr, 795 eKr, 794 eKr, 793 eKr, 792 eKr, 791 eKr, 790 eKr
780. aastad eKr: 789 eKr, 788 eKr, 787 eKr, 786 eKr, 785 eKr, 784 eKr, 783 eKr, 782 eKr, 781 eKr, 780 eKr
770. aastad eKr: 779 eKr, 778 eKr, 777 eKr, 776 eKr, 775 eKr, 774 eKr, 773 eKr, 772 eKr, 771 eKr, 770 eKr
760. aastad eKr: 769 eKr, 768 eKr, 767 eKr, 766 eKr, 765 eKr, 764 eKr, 763 eKr, 762 eKr, 761 eKr, 760 eKr
750. aastad eKr: 759 eKr, 758 eKr, 757 eKr, 756 eKr, 755 eKr, 754 eKr, 753 eKr, 752 eKr, 751 eKr, 750 eKr
740. aastad eKr: 749 eKr, 748 eKr, 747 eKr, 746 eKr, 745 eKr, 744 eKr, 743 eKr, 742 eKr, 741 eKr, 740 eKr
730. aastad eKr: 739 eKr, 738 eKr, 737 eKr, 736 eKr, 735 eKr, 734 eKr, 733 eKr, 732 eKr, 731 eKr, 730 eKr
720. aastad eKr: 729 eKr, 728 eKr, 727 eKr, 726 eKr, 725 eKr, 724 eKr, 723 eKr, 722 eKr, 721 eKr, 720 eKr
710. aastad eKr: 719 eKr, 718 eKr, 717 eKr, 716 eKr, 715 eKr, 714 eKr, 713 eKr, 712 eKr, 711 eKr, 710 eKr
700. aastad eKr: 709 eKr, 708 eKr, 707 eKr, 706 eKr, 705 eKr, 704 eKr, 703 eKr, 702 eKr, 701 eKr
Biljoon

Biljooniks (inglise "bullion") nimetatakse numismaatikas münti, mis on valmistatud sulamist, milles on hõbedat 50% või vähem.
2040. aastad

2040. aastad on ajavahemik 2040. aasta algusest kuni 2049. aasta lõpuni.
Viidipäev

Viidipäev on rahvakalendris 15. juunil.
Kirikukalendris märter Vituse (4. sajandi algul) mälestuspäev. Kroonik Balthasar Russowi andmetel keskajal Eestis paiguti hästi tuntud tähtpäev, 19. sajandiks muutunud vähetähtsaks. 
Viidipäeval on viimane aeg kapsaid istutada (hiljem istutatud kapsad ei kasvata päid), hakkas vähenema lehmade piimaand. Viidipäeval ei kasteta taimi, et nad ära ei kuivaks.
See oli maarahvale kiire töötegemise aeg. 
Varasem viidipäeva kombestik on kalendritriivi tõttu kandunud jaanipäevale.
Albany

Albany (varasema hollandi nimega "Fort Oranije") on linn Ameerika Ühendriikides, New Yorgi osariigi pealinn. Linn asub Albany maakonnas umbes 220 km kaugusel New Yorgist põhjas Hudsoni jõe keskjooksul.
Elanike arv on 2020. aasta rahvaloenduse kohaselt 99 224. Aastal 2010 oli elanikke 97 856. Albany on elanike arvult osariigi kuues linn. Koos Schenectady, Troy ja Saratoga Springsiga moodustab ta pealinna-ala, kus elab üle miljoni inimese.
Ajalugu.
Albany on üks vanimaid eurooplaste asulaid algses kolmeteistkümnes koloonias. Asula rajasid 1614. aastal hollandlased. Seal elas ka Revalist pärit Martin Hoffman, kes tegeles kohapeal kaubavahetusega. Linnaõigused sai faktooria 1686. aastal pärast Briti ekspansiooni.
Alates 1797. aastast on Albany New Yorgi osariigi pealinn, jättes New Yorgile võimaluse kujuneda kommertskeskuseks.
Montgomery

Montgomery on linn USA-s, Alabama osariigi pealinn ja rahvaarvult teine pärast Birminghami. Linn asub Montgomery maakonnas.
Ajattara (ansambel)

Ajattara on "black metal"'i ansambel Soomest. Bänd on nime saanud Soome mütoloogilise vaimolendi Ajattara järgi.
Bändi asutas 1996. aastal Pasi Koskinen, kes on endine Amorphise laulja ning tegutseb veel bändides Shape of Despain, Seperate the Flesh from the Bones ja Mannhai.
Aastal 2006. vallandas Koskinen kõik bändiliikmed, kuid juba 2007. aastal andis uuendatud koosseisus Ajattara välja uue albumi "Kalmanto".
Little Rock

Little Rock on linn USA-s, Arkansase osariigi pealinn ja rahvaarvult osariigi suurim. Linn asub Pulaski maakonnas Arkansase jõe lõunakaldal.
Linn on tuntud 1957. aasta septembris linna keskkoolis (Little Rock Central High School) toimunud desegregatsiooni järgi, kus valged üritasid takistada 9 mustanahalise õpilase sisenemist kooli ning takistada desegregatsiooni. Arkansase kuberner Orval Faubus kasutas seal ka osariigi rahvuskaardi abi. Linnapea Woodrow Wilson Manni palvel saatis president Dwight Eisenhower 25. septembril linna 101. õhuväediviisi sõdurid ning föderaliseeris osariigi rahvuskaardi. Kui õppeaasta hakkas lõppema, üritas Faubus vältida koolide desegregatsiooni, üritades seda pikendada kuni 1961. aastani. Kui aga riigi ülemkohus sellega ei nõustunud, sulges kuberner 15. septembril 1958 kõik linna neli avalikku keskkooli. 27. septembril korraldatud referendumil, kus valijad hääletasid koolide sulgemise jätkamise poolt, plaanis Faubus avada rassiliselt eraldatud erakoolid, kuid tema ettepanek lükati tagasi referendumiga samal päeval, mis tekitas linnas taas rassikonflikti. Koolid jäid linnas suletuks terveks aastaka, mis sai tuntuks "kadunud aastana" (The Lost Year), ning avati uuesti alles 12. augustil 1959.
Sõõlamiskübar

Sõõlamiskübar on Harry Potteri lugudes teravatipuline võlukübar. 
See on lapitud, narmendab ja paistab väga võidunud. Tal on üks auk serva lähedal, mis on tema suu. Ta suudab mõelda ja näeb kõike, mis on inimese peas, kui see pähe panna. Sõõlamiskübarat kasutatakse uute õpilaste "sõõlamiseks" eri majadesse (sõõlamine tähendab õpilaste paigutamist Sigatüüka eri majadesse nendes domineerivate omaduste või nende valikute põhjal). Sõõlamiskübar laulab alati erineva laulu enne seda, kui ta hakkab uusi, esimese klassi õpilasi, sõõlama.
Lou Andreas-Salomé

Lou Andreas-Salomé (neiupõlvenimega Louise von Salomé, vene keeles Луиза Густавовна Саломе; 12. veebruar 1861 Peterburi – 5. veebruar 1937 Göttingen) oli vene päritolu saksa intellektuaal, kirjanik ja psühhoanalüütik.
Ta on tuntud eelkõige tutvuse poolest kirjanike ja teadlastega, kelle hulka kuulusid Sigmund Freud, Paul Rée, Rainer Maria Rilke jt.
Salomé sündis sõjaväelase perekonnas (tema isa oli armeekindral) ainsa tütrena. Lisaks oli tal 5 venda. Kuigi Natsi-Saksamaal sõimati teda Soome juudiks, olid tema vanemad Prantsusmaalt pärit hugenottide ja Põhja-Saksamaalt pärit luterlaste juurtega.
17-aastaselt palus Salomé 42-aastasel hollandi vaimulikul Hendrik Gillot'l end õpetada. Gillot õpetas talle teoloogiat, filosoofiat, maailma religioone ning prantsuse ja saksa kirjandust. Gillot oli temast nii sisse võetud, et kavatses oma naise maha jätta ja Saloméga abielluda. Selle vältimiseks põgenes neiu koos emaga Zürichisse, kus ta sai õppida ülikoolis. Seda reisi peeti kasulikuks ka tema tervise parandamiseks, sest sel ajal köhis ta verd.
21-aastaselt sõitis Salomé koos emaga Rooma. Sealses kirjanduslikus salongis tutvus ta Paul Réega, kellega hakkas kaks kuud hiljem kokku elama. Samal aastal tutvus ta Friedrich Nietzschega. Juba sama aasta oktoobris sõitsid nad Saksamaale tagasi, esialgu Leipzigisse, aga seejärel elasid Salomé ja Rée mitu aastat Berliinis.
1887 abiellus Salomé keeleteadlase Friedrich Carl Andreasega. Selles abielus puudus suguelu, Salomé oli vastu abielule kui institutsioonile ja pidas avalikult armukesi, aga sellegipoolest kestis see abielu kuni mehe surmani 1930.
Eriti lähedaseks sai Salomé Rainer Maria Rilkega. Ta oli Rilkest 15 aastat vanem. Nad tutvusid, kui Rilke oli 21-aastane, olid mitu aastat armukesed ja nende kirjavahetus jätkus kuni mehe surmani 1926. Just Salomé soovitas tal võtta endale kirjanikunimeks Rainer (tema kodanikunimi oli René). Salomé õpetas talle vene keelt, et Rilke saaks lugeda Lev Tolstoi (kellega Rilke hiljem kohtus) ja Aleksandr Puškini teoseid. Salomé tutvustas teda metseenidele ja teistele inimestele kunstimaailmas, jäädes Rilke nõuandja, usaldusaluse ja muusana kuni mehe surmani.
Salomé õppis Sigmund Freudilt psühhoanalüüsi ja töötas psühhoanalüütikuna, kuni oli 74-aastane.
Oma esimese romaani "Võitluses jumala eest" ("Im Kampf um Gott") kirjutas ta 1885. Ta avaldas mitu romaani, näidendit ja esseed, aga tänapäeval on need kõik vähetuntud.
Mõni päev pärast tema surma konfiskeeris gestaapo tema raamatukogu. Selle ettekäändena nimetati seda, et ta oli Sigmund Freudi õpilane, olevat praktiseerinud "juudi teadust" ja tema raamatukogus olevat olnud palju juudi autorite teoseid.
Hartford

Hartford on linn USA-s, Connecticuti osariigi pealinn ja rahvaarvult osariigi kolmas pärast Bridgeporti ja New Havenit. Linn asub Connecticuti jõe ääres Hartfordi maakonnas.
Tüümuse hüpoplaasia

Tüümuse hüpoplaasia (inglise "thymic hypoplasia") on mitmetel selgroogsetel loomade (sealhulgas inimese) esinev tüümuse teatud lõpusetaskude arenematusest tingitud arenguhäire, mille korral tüümus on normaalsest väiksem või puudub ning on kas osaliselt või täielikult talitlusvõimetu.
Loomadest on haigust kirjeldatud hiirtel, kassidel, veistel, hobustel, koertel.
Inimestel teatakse kaasasündinud tüümuse hüpoplaasiat ka kui DiGeorge'i sündroomi, kus tüümuse ja kõrvalkilpnäärmete arenematusega kaasnevad vereringeelundite deformatsioonid, hüpokaltseemia ja rakulise immuunsuse puudulikkus.
Zoja Golubeva

Zoja Golubeva (sünninimi Zoja Sadovskaja; sündinud 30. aprillil 1967 Minskis) on 16-kordne naiste maailmameister rahvusvahelises kabes (1986, 1988, 1990–1992, 1994–2000, 2010, 2013, 2015 ja 2017). 
Ta on pärit Valgevenest. Pärast abiellumist elab ta alates 1988. aastast Lätis. 
Ta kaksikõde Olga Sadovskaja (1967–2019) oli kabes rahvusvaheline meister.
Aleksei Jastrebov

Aleksei Jastrebov (sündinud 1957 Tšuvaššias Aibetši külas Ibressi rajoonis) on tšuvaši vabakunstnik, kes on pikka aega elanud ja tegutsenud Eestis. 
Ta ema on rahvuselt tšuvašš, isa tšetšeen; vastavalt sellele esitleb end kord tšuvaši, kord tšetšeenina. Usutunnistuselt vene õigeusku, kusjuures on loomingulistel eesmärkidel viibinud erinevates Eesti ja Venemaa kloostrites, sh Pühtitsa kloostris. Omandanud Venemaal põllumajandusliku keskerihariduse, olles lõpetanud põllumajandustehnikumi. Tema kunstialase ettevalmistuse ja loometee kohta on avalikus teabes andmeid ülinapilt. 
Jastrebovi kunstialane haridus piirdub teadaolevalt vaid Moskva kultuurikeskuse juures asunud rahvaülikooli juures tegutsenud lühiajaliste kunstikursustega. Saabus Eestisse 1980. aastatel. 1991. aasta septembris toimus Kuressaares Viktor Kingissepa Memoriaalmuuseumis tema maalide näitus, mis oli tema esimeseks taoliseks ülesastumiseks Eestis ja võib-olla ka kogu maailmas. Korduvalt on ta oma töid eksponeerinud Pärnu sanatooriumis Tervis. Tšuvaššias on ta esinenud näitusega vaid 1994. aasta jaanuaris Tšeboksarõs. Paistis silma üliviljaka ja müügi alal eduka tänavakunstnikuna, paraku kannatas selle produktiivsuse all tema peamiselt visandlikest kohavaadetest koosneva loomingu kvaliteet. 
Elas ja tegutses peamiselt Pärnus, kuid 2005. aastal selgus, et tema Eestis viibimiseks puudub seaduslik alus, kusjuures talle välja antud Venemaa pass oli aegunud juba 2003. aastal. Pärast kaks aastat väldanud kohtuvaidlusi saadeti Jastrebov 2007. aasta juunis Eestist välja ning talle anti kümneaastane viisakeeld. Alates septembrist 2008 on ta poolteiseaastase loaga jälle Eestis.
Neeruamüloidoos

Neeruamüliodoos (ladina keeles "amyloidosis renis") on neerude ainevahetuse haigus, millele on iseloomulik amüloidse valgu kogunemine neerude rakuvahelisse ruumi.
Padumere rannik

Padumere rannik ehk padurand ehk padu on rannikutüüp loodete piirkonnas, kus mõõna ajal mere osa jääb kuivaks. See on lauge kuhjerand, mis jaguneb mõõnarannaks ja paduraks. 
Padur on paduranna kõrgem osa, mis on mereveega üle ujutatud ainult kõrgtaseme tõusu ajal. See kannab Põhjamere ääres nimetust "marš". 
Mõõnarand on paduranna madalam osa, mis on tõusu ajal mereveega üle ujutatud ja muutub mõõna ajal kuivaks. Põhjamere ääres see kannab nimetust "vatid".
Padumere rannik on iseloomulik muu hulgas Põhjamere lõunarannikule, Friisi saarte piirkonnale ning Valge mere, Barentsi mere, Ohhoota mere, Beringi mere ja Mehhiko lahe rannikule.
Õgurannik

Õgurannik on sirge rannajoonega rannik.
Mosambiigi vabadussõda

Mosambiigi vabadussõda oli sõjaline konflikt Mosambiigi Vabastusrinde (FRELIMO) ja Portugali vahel 25. septembrist 1964 8. septembrini 1974. Sõda lõppes relvarahuga ning iseseisvusläbirääkimistega, mille tagajärjel Mosambiik iseseisvus 25. juunil 1975.
Konflikti põhjuseks oli Mosambiigi elanike rahulolematus Portugali poliitikaga, mis järgis peamiselt Portugali enda majandushuve. Samuti oldi rahulolematud, et kohalikel elanikel oli raskusi kõrgkoolidesse pääsemisega ning tähtsamatel töökohtadel töötasid peamiselt portugallased.
Suur osa Mosambiigi intelligentsist ja kohalikest poliitikutest oli paguluses naabermaades.
Mosambiigi Vabastusrinnet toetasid relvade ja nõustajatega Nõukogude Liit, Hiina ja Kuuba.
Kill 'Em All

"Kill 'Em All" on USA rokkbändi Metallica debüütalbum, mis anti välja 1983. aastal. 
Algul oli kavas panna albumi pealkirjaks "Metal Up Your Ass", kuid plaadifirma pidas seda liiga vulgaarseks, mistõttu see asendati vägivalda "propageeriva" pealkirjaga.
Album ei saavutanud väga suurt edu, kuid tõsiste "metal"'i fännide seas omandas ta peagi kultusplaadi maine. Enamasti peetakse Metallica debüütalbumit siiski liiga "tooreks".
Arno Veimer

Arnold Veimer (hüüdnimi Arch; 29. august 1972 – 13. mai 2023) oli eesti muusik, ansambli Terminaator kitarrist (ansambli liige aastatel 1987–1995).
Veimer pakkus välja ansambli nime "Terminaator". Kuigi ka Jaagup Kreem ise on väitnud, et just Arno (Arch) Veimer oli see mees, kes tegelikult pani alguse Terminaatorile, ei teata teda kui Terminaatori loojat. Jaagupit teatakse rohkem sellepärast, et tema on ainuke liige, kes on ansamblis olnud terve selle tegutsemise aja.
Villu Kangur

Villu Kangur (sündinud27. novembril 1957 Pärnus) on eesti näitleja, tõlkija, luuletaja ja stsenarist.
Ta on lõpetanud Pärnu 2. Keskkooli 1976. aastal. 
Kangur on olnud aastatel 1976–1979 Draamateatri lavatööline ja administraator ning 1979–1982 Noorsooteatri administraator ja 1982–1992 näitleja. 
Aastatel 1993–2002 töötas ta Eesti Ekspressi toimetajana, pärast seda on vabakutseline.
Komöödiasarjade stsenarist.
Villu Kangur on komöödiasarjade "Salmonid" (1993, ETV), "Hajameelselt abielus" (2005, ETV), "A ja B" (2014, Kanal 2) stsenarist või kaasstsenarist.
Ta on üks ETV komöödiasarja "Kitsas king" (1986–1987) sketšide autoreid.
2010. aastast on ta koos Gert Kiileriga olnud ETV komöödiasarja "ENSV" ja 2019. aastast koos Piret Jaaksiga "EnsV" kaasstsenarist. 
Näitekirjanduse tõlkija.
Villu Kangur on tõlkinud (peamiselt koos Tõnu Ojaga) näidendeid ja muusikale (Ken Campbelli „Vana kuningas Cole”, Jerry Hermani „La Cage aux folles ehk Linnupuur”, Alan Menkeni „Väike õuduste pood”, Claude-Michel Schönbergi „Hüljatud” ja „Miss Saigon”, Jim Jacobsi ja Warren Casey „Grease”, Tom Waitsi, Robert Wilsoni ja William Burroughsi „Black Rider”).
Luuletuste ja laulutekstide autor.
Villu Kangur on kirjutanud sadu laulutekste, mille seas on Tõnis Mäe komponeeritud ja esitatud "Palve" ja "Püha Elmo tuled", Ultima Thule "Liivimaa pastoraal" ning Justamendi "Ilm on hukas" ja "Tamula vanake"